
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul comun asupra propunerii legislative pentru modificarea art.1 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice, trimisă spre dezbatere, în fond, Comisiei juridice, de disciplină şi imunităţi şi Comisiei pentru muncă şi protecţie socială, cu adresa nr. Pl -x 214 din 17 iunie 2013 şi înregistrată cu nr.31/772 din 17.06.2013, respectiv nr.27/393/17.06.2013.
                  În raport de obiectul şi conţinutul său, iniţiativa legislativă face parte din categoria legilor ordinare.

	PREŞEDINTE,

Bogdan Liviu CIUCĂ
	PREŞEDINTE,

Florin IORDACHE

RAPORT  COMUN
asupra propunerii legislative pentru modificarea art.1 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice
În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi şi Comisia pentru muncă şi protecţie socială, cu adresa nr. Pl -x 214 din 17 iunie 2013 şi înregistrată cu nr.31/772 din 17.06.2013, respectiv nr.27/393/17.06.2013, au fost sesizate cu dezbaterea pe fond a propunerii legislative pentru modificarea art.1 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice.

Senatul, în calitate de primă Cameră sesizată, a respins această iniţiativă legislativă, în şedinţa din 11 iunie 2013.

Potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

Consiliul Legislativ, prin avizul nr.229 din 1 aprilie 2013, a avizat favorabil, cu observaţii şi propuneri  iniţiativa legislativă.

Consiliului Economic şi Social a transmis avizul negativ prin adresa nr.812/21.03.2013.

Guvernul a transmis punctul de vedere negativ prin adresa nr.629/13.05.2013.
Comisia pentru buget, finanţe şi bănci a avizat negativ iniţiativa legislativă, în şedinţa din 25 iunie 2013.

Comisia pentru administraţie publică, amenajarea teritoriului şi echilibru ecologic a avizat negativ iniţiativa legislativă, în şedinţa din 27 august 2013.

Propunerea legislativă are ca obiect de reglementare  modificarea art.1 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice în sensul exonerării  de la plată şi a sumelor reprezentând venituri de natură salarială încasate de personalul bugetar după 1 ianuarie 2011, stabilite în baza actelor prevăzute la art.1, din aceeaşi lege menţionată.

În conformitate cu prevederile art.61 şi 63 din Regulamentul Camerei Deputaţilor, Comisiile au dezbătut proiectul de lege în şedinţe separate. 

Comisia pentru muncă şi protecţie socială a dezbătut propunerea legislativă în şedinţa din data de 4 iulie 2013. La dezbateri au participat, în conformitate cu prevederile art.55 din Regulamentul Camerei Deputaţilor, republicat, doamna Georgeta Bratu - Secretar de Stat, Ministerul Muncii, Familiei, Protecţiei Sociale şi Persoanelor Vârstnice şi domnul Fănel Mitea – director, Ministerul Finanţelor Publice.
La lucrările comisiei şi-au înregistrat prezenţa 25 deputaţi, din totalul de 27 membri ai comisiei.

În urma finalizării dezbaterilor, membrii Comisiei pentru muncă şi protecţie socială au hotărât, cu unanimitate de voturi, respingerea iniţiativei legislative întrucât la data de 1 ianuarie 2011, dată de la care a intrat în vigoare Legea-cadru nr.284/2010 privind salarizarea unitară a personalului plătit din fonduri publice, angajatorii aveau obligaţia să respecte prevederile art.37 alin.(1) din această lege, potrivit cărora prin contractele colective de muncă sau acordurile colective de muncă şi contractele individuale de muncă nu pot fi negociate salarii sau alte drepturi în bani sau în natură care să exceadă de la prevederile legii-cadru.
Comisia juridică, de disciplină şi imunităţi  a examinat iniţiativa legislativă, în şedinţa din 1 octombrie 2013. La dezbateri a participat din partea Ministerului Muncii, Familiei, Protecţiei Sociale domnul director Gibescu Ion.
La lucrările şedinţei au fost prezenţi 21 deputaţi din totalul de 26 membri ai Comisiei juridice, de disciplină şi imunităţi.
În urma examinării iniţiativei legislative, a expunerii de motive, a avizului Consiliului Legislativ, precum şi a opiniilor exprimate s-a hotărât, cu unanimitate de voturi, respingerea propunerii legislative pentru modificarea art.1 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice.
În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
Bogdan Liviu CIUCĂ

	PREŞEDINTE,

Florin IORDACHE

	SECRETAR,
Theodor-Cătălin NICOLESCU
	SECRETAR,

Cristina Ancuţa POCORA


Consilier parlamentar  Silvia Olaru
Expert parlamentar Adriana BREAZU        

